Predkladacia správa

Marketingová analýza produktu a trhu cestovného ruchu v Slovenskej republike bola vypracovaná na základe požiadavky a plánu práce vlády SR na II. polrok 2002.
Predkladaná marketingová analýza ako informatívny materiál má za cieľ poskytnúť objektívny obraz o predpokladoch rozvoja cestovného ruchu na Slovensku z hľadiska ponúkaného produktu, súčasného stavu trhu cestovného ruchu a trhov rozhodujúcich vysielajúcich štátov. 
Snahou bolo zhromaždiť, stručne a prehľadne roztriediť čo najväčší okruh relevantných informácií. Predkladaná analýza by mala byť východiskovým materiálom na ďalšie zhromažďovanie informácií z hľadiska produktu i trhov v záujme tvorby produktu zameraného na uspokojenie potrieb účastníkov domáceho cestovného ruchu ako aj účastníkov cestovného ruchu z rozhodujúcich vysielajúcich štátov a v usmerňovaní podpory pri formovaní produktov cestovného ruchu zo strany štátu.
	Návrh materiálu bol v etape prípravy konzultovaný a prerokovávaný v porade vedenia Ministerstva hospodárstva  SR dňa  19. 9. 2002. Na základe vyžiadania materiál prerokovala Rada hospodárskej a sociálnej dohody SR.